### Beslutning

Godkendt.

### Sagsfremstilling

## **Resume og sagens baggrund**

Kommunalbestyrelsen har i budgetaftalen for 2026-2029 afsat 3,5 mio. kr. til Fagcenter Børn og Familie i 2026 og overslagsårene. Beløbet tilgår Børn- og Familieudvalgets budgetramme. En del af midlerne skal anvendes til at ansætte flere børn- og ungerådgivere i Fagcenter Børn og Familie. Det foreslås derfor at der fra 2026 varigt overføres 1,625 mio. kr. fra Børn- og Familieudvalgets budgetramme til Økonomiudvalgets budgetramme, da lønudgifter hører under dette udvalg.

## **Indstillinger**

Direktøren indstiller, at der fra 2026 og frem overføres 1,625 mio. kr. af de 3,5 mio. kr. fra Børn- og Familieudvalgets budgetramme til Økonomiudvalgets budgetramme til ansættelse af børne- og ungerådgivere.

## **Behandling**

Børn- og Familieudvalget, Økonomiudvalget og Kommunalbestyrelsen.

## **Sagsfremstilling**

Som en del af budgetaftalen for 2026-2029 er der tilført 3,5 mio. kroner til Fagcenter Børn og Familie i 2026 og overslagsårene som følge af, at der er flere børn og unge med behov for hjælp, ligesom det er mere komplekse problemstillinger børn, unge og familier står overfor (U4).

Både temabudgetteringen fra juni 2024 og demografinotatet fra august 2025 viser, at der er en stigning i udgifterne i Fagcenter Børn og Familie. Hovedårsagerne er

* en stigning i underretninger særligt om vold og overgreb mod børn og unge,
* en stigning i kompleksiteten i sagerne og
* en generel udgiftsstigning særligt på nogle typer af anbringelser.

Der er udarbejdet en udviklingsplan for 2025-2026 for fagcentret. Der er iværksat en række tiltag for at imødekomme de udfordringer, der er på det specialiserede børne- og ungeområde nu og over tid. I både temabudgetteringen og i demografinotatet er der gjort rede for, at opfølgningen på indsatserne er afgørende for at styre økonomien på området. For at understøtte dette er der behov for at ansætte børne- og ungerådgivere med henblik på at kunne foretage den nødvendige opfølgning i sagerne og dermed følge udgifterne forbundet med indsatsen i den enkelte familie.

Da en del af disse midler skal anvendes til at ansætte børne- og ungerådgivere, er det for at overholde konteringsreglerne nødvendigt, at der politisk træffes beslutning om at overføre 1,625 mio. kr. fra Børne- og Familieudvalgets budgetramme til Økonomiudvalgets budgetramme fra 2026 og fremover.

De resterende 1,875 mio. kr. af U4 forbliver på konto 5, hvoraf 0,875 mio. kr. vil blive til at dække den resterende lønandel af børne- og ungerådgivere, mens restbeløbet på 1,0 mio. kr. primært vil blive anvendt til at dække stigende udgifter på udvalgte anbringelsestyper.

## **Økonomiske konsekvenser**

I U4 i budgetaftalen for 2026-2029 er der tilført 3,5 mio. kroner til Fagcenter Børn og Familie i 2026 og overslagsårene som følge af, at der er flere børn og unge med behov for hjælp, ligesom det er mere komplekse problemstillinger børn, unge og familier står overfor.

I denne sag søges om, at der årligt fra 2026 og frem overføres 1,625 mio. kr. af de i alt 3,5 mio. kr. fra Børn- og Familieudvalgets budgetramme til Økonomiudvalgets budgetramme til ansættelse af børne- og ungerådgivere.

[adresse] bemærkninger er indarbejdet.

### Sagens forløb

05/11/2025 Børn- og Familieudvalget
Anbefales.
19/11/2025 Økonomiudvalget
Anbefales.

Afbud: Oliver Møller